Vakarų pusrutulis
Vakarų pusrutulis (angl. Western hemisphere) – Žemės rutulio paviršiaus dalis, esanti į vakarus nuo tarptautinio atskaitos meridiano (einančio per Grinvičą (D.Britanija)) ir į rytus nuo antimeridiano (tarptautinės datos keitimosi linijos). Priešingas pusrutulis vadinamas Rytų pusrutuliu. Vakarų pusrutulyje yra Šiaurės Amerika, Pietų Amerika, pačios vakarinės Afrikos ir Europos dalys, labiausiai rytinis Rusijos galiukas, didžiuliai Okeanijos plotai ir dalis Antarktidos. Į jį neįeina Aleutų salos, esančios į pietryčius nuo žemyninės Aliaskos dalies. Vakarų pusrutulyje gyvena daugiau kaip milijardas gyventojų. Politinėje plotmėje naudojama Vakarų pusrutulio sąvoka apima tik Šiaurės ir Pietų Amerikas (Naujasis Pasaulis) ir gretimas salas. Bandant Vakarų pusrutulį apibrėžti taip, kad į jį neįeitų jokia Senojo Pasaulio dalis, jo ribomis kartais laikomi 20-asis vakarų meridianas ir jam priešingas 160-asis rytų meridianas. Taip apibrėžiant į Vakarų pusrutulį: visiškai neįeina Europos ir Afrikos žemyninės dalys, neįeina maža šiaurrytinės Grenlandijos dalis, įeina didesnė rytinės Rusijos ir Okeanijos dalis (pvz., Naujoji Zelandija).